**LĒMUMS**

Liepājā

|  |  |
| --- | --- |
| 2024. gada 22. februārī |  Nr.41/2(prot. Nr.2, 9.§) |

Par Liepājas apbalvojumu

piešķiršanu

Pamatojoties uz Pašvaldību likuma 5. pantu un 10. panta pirmās daļas pirmo teikumu, Liepājas pilsētas domes 2016. gada 25. februāra nolikuma Nr.5 “Liepājas pilsētas apbalvojumu nolikums” 2.4. un 3.4. apakšpunktu, izskatot Liepājas Apbalvojumu komisijas 2024. gada 8. februāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Piešķirt augstāko Liepājas apbalvojumu – titulu GODA LIEPĀJNIEKS 2023 – **Gunāram Jēkabsonam** – par mūža ieguldījumu sporta attīstībā Liepājā, motivējot jauniešus sasniegt augstus sportiskos mērķus, kā arī par personiskajiem sportiskajiem sasniegumiem Latvijā un pasaulē.

 2. Piešķirt Liepājas apbalvojumu – titulu GADA LIEPĀJNIEKS 2023:

2.1. **Maijai Agatinai** –par profesionālu un nozīmīgu ieguldījumu darbā ar cilvēkiem ar īpašām vajadzībām;

2.2. **Klāvam Ašmanim** – par inovatīvas uzņēmējdarbības veicināšanu Liepājā, nesavtīgu atbalstu Ukrainas bruņotajiem spēkiem un pilsētas vārda popularizēšanu starptautiski;

2.3. **Jānim Ivuškānam** – par radošu darbu un profesionālu sniegumu “Latvijas Mūzikas Lielais koncerts” un “Vispārējo latviešu Dziesmu un Deju svētku” atklāšanas koncertā;

2.4. **Irinai Jakovļevai** – par personisko ieguldījumu un profesionāliem sasniegumiem, sagatavojot audzēkņus starptautiskiem konkursiem;

2.5. **Mārtiņam Lilienfeldam** – par aktīvu dalību Liepājas kultūras pieminekļu saglabāšanas programmā, veicot vēsturisko ēku restaurācijas darbus augstā profesionālā kvalitātē;

2.6. **Artai Pavlovai** – par ilggadēju un nozīmīgu ieguldījumu pediatrijā;

2.7. **Raitim Pavlovičam** – par izstādes “Komponista Raimonda Paula daiļrade skaņuplatēs un fotogrāfijās no koncertiem Liepājas koncertzālēs” organizēšanu;

2.8. **Mārtiņam Pikšim** – par Liepājas vārda starptautisku popularizēšanu, organizējot 19. Ziemeļvalstu un Baltijas valstu biomedicīnas inženierijas un medicīnas fizikas konferenci;

2.9. **Uffe Svalgaard** –par nozīmīgu ieguldījumu Liepājas ekonomikas izaugsmē un personisko devumu pilsētas vēsturiskās apbūves saglabāšanā un atjaunošanā, restaurējot seno noliktavu Zivju ielā;

2.10. **Ērikam Vilsonam** –par aizrautību un profesionalitāti, pievēršot jauniešus teātra mākslai;

2.11. **Artūram Visockim-Rubenim** – par priekšzīmīgu trenera darbu un nozīmīgu ieguldījumu Liepājas un Latvijas basketbolā.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Kultūras pārvaldei, Liepājas Apbalvojumu komisijai, Sabiedrisko attiecību un mārketinga daļai, Organizatoriskajai daļai |